b'\n_START_ARTICLE_\nStevanas Fadis\n_START_PARAGRAPH_\nStevanas Fadis (serb. \xd0\xa1\xd1\x82\xd0\xb5\xd0\xb2\xd0\xb0\xd0\xbd \xd0\xa4\xd0\xb0\xd0\xb4\xd0\xb8, angl. Stevan Fady, g. 1986\xc2\xa0m. rugs\xc4\x97jo 2 d. Kotore) yra Juodkalnijos dainininkas. 2006 metais konkurse Montevizija 2006 su daina \xe2\x80\x9eCipele\xe2\x80\x9c u\xc5\xbe\xc4\x97m\xc4\x97 tre\xc4\x8di\xc4\x85 viet\xc4\x85. Jis taip pat dalyvavo muzikos festivalyje Sun\xc4\x8dane Skale. 2007\xc2\xa0m. vasario 25 d. Stevanas laim\xc4\x97jo atrankos konkurs\xc4\x85 MontenegroSong 2007 su daina \xe2\x80\x9eAjde, kro\xc4\x8di\xe2\x80\x9c ir i\xc5\xa1kovojo biliet\xc4\x85 atstovauti Juodkalnijai 2007\xc2\xa0m. Eurovizijoje, vykusioje Helsinkyje, Suomijoje. Stevanas yra pirmasis \xc5\xa1alies atstovas konkurse. \xc5\xa0iuo metu dainininkas gyvena Kroatijoje.'